ขอให้เสริมผิวบาทวิถีให้สูงขึ้นเสมอกับพื้นผิวบาทวิถีข้างเคียง ถ.กำแพงเพชร 2 ฝั่งขาออก เขตจตุจักร หน้าสถานีรถไฟฟ้า สายสีแดง สถานี “จตุจักร” บันไดทางขึ้นด้านทิศเหนือ ก่อนถึงสถานีไฟฟ้าย่อยจตุจักร 200 เมตร เนื่องจากจุดนี้ เป็นทางรถเข้า-ออก เก่า แต่ปัจจุบันเลิกใช้งานแล้ว และมีการก่อสร้างกำแพงปิดถาวร จึงส่งผลให้บาทวิถีจุดนี้เป็นทางตัน และมีระดับต่ำ ขรุขระ มีน้ำขังเวลาฝนตก และบ่อยครั้งจะมีรถมาจอดกีดขวาง ทำให้เดินไม่สะดวก
ทั้งนี้ ในระบบ Traffy Fondue เลขที่ 2022-M8B8MU วันที่ 9 ก.ค. 2565 ทางสำนักงานเขตจตุจักร ชี้แจงกลับมาว่า บาทวิถีตามปัญหาดังกล่าวข้างต้น อยู่ในพื้นที่การดูแลของการรถไฟแห่งประเทศไทย (รฟท.) แต่ขอทักท้วงคำชี้แจงดังกล่าวว่า บาทวิถี น่าจะอยู่ในความดูแลของ กทม. มากกว่า เพราะบาทวิถี อยู่ด้านนอกพื้นที่รั้วของสถานีรถไฟฟ้าสายสีแดง สถานีจตุจักร และดูจากสภาพทางกายภาพ บาทวิถีตลอดแนวบริเวณนี้ เป็นส่วนเดียวต่อเนื่องกับพื้นถนน ต้นไม้ที่ปลูกบนบาทวิถี ก็ปลูกโดย กทม. การรดน้ำต้นไม้ ก็ดำเนินการโดยสำนักงานเขตจตุจักร การกวาดถนนก็ดูแลโดยสำนักงานเขตจตุจักร พื้นถนน และการตีเส้นจราจร ก็ดูแลโดย กทม.  ดังนั้นพื้นที่บริเวณบาทวิถี จึงควรอยู่ในความดูแลของ กทม. ไม่ใช่พื้นที่ การรถไฟแห่งประเทศไทย (รฟท.) แต่อย่างใด